Svetlana Ivnitskaja

Svetlana Ivnitskaja (14. detsember 1956 Petserimaa – 2. september 2017https://www.kalmistud.ee/haudi?action=hauaplats&filter_hauaplats_hauaplats=464030 Tallinn) oli Eesti kodanik, kes kandideeris mitmetel valimistel üksikkandidaadina.

Ivnitskaja alustas õpinguid Viljandis, hiljem õppis Tallinna 2. tehnikakoolis. Ta on töötanud telefonirikete dispetšerina.

Ta kandideeris 2011. aasta Riigikogu valimistel üksikkandidaadina ning sai 16 häält. Varasematel 2007. aasta Riigikogu valimistel kogus Ivnitskaja üksikkandidaadina 27 häält. 1996. aasta presidendivalimistel soovis ta samuti osaleda, kuid teda ei registreeritud kandidaadiks.

Ivnitskaja kandideeris 2014. aasta Euroopa Parlamendi valimisel ja sai 169 häält.Svetlana Ivnitskaja ERR Tema valimisplatvorm oli seista kodanikupalga, kõigi maksude kaotamise ja armee laialisaatmise eest. Euroopa Liidu eelarvet tulnuks tema arvates suurendada raha juurdetrükkimise teel.Madis Jürgen Europarlamendi valimiste populaarne kandidaat: kaotame kõik maksud! Eesti Ekspress, 7. mai 2014 Teda tutvustanud ERRi klipp osutus üheks enim tähelepanu pälvinud videoks eurovalimiste portaalis ning kogus 70 000 vaatamist"Erakordsete valimislubadustega tuntuks saanud Svetlana Ivnitskaja kandideerib ka riigikokku" ERR, 14. jaanuar 2015.

Ivnitskaja kandideeris üksikkandidaadina ka 2015. aasta Riigikogu valimistel ja sai 46 häält.http://rk2015.vvk.ee/detailed-1.html

 Viited 

 Välislingid 
 Madis Jürgen. Europarlamendi valimiste populaarne kandidaat: kaotame kõik maksud! Eesti Ekspress, 7. mai 2014
 Merje Pors. Valimisteks on end üles seadnud 12 üksikkandidaati Postimees, 19. jaanuar 2011
Недовольных призывают присоединиться к протесту rus.DELFI.ee, 3. aprill 2009

Kategooria:Eesti poliitikud
Kategooria:Sündinud 1956
Kategooria:Surnud 2017